Ayyubtarren dinastia

Ayyubtarrak (, Eyûbiyan) leinu kurdu sunita izan zenÖzoğlu, Hakan, Kurdish notables and the Ottoman state, (State University of New York, 2004), 46. orr., Egiptoko fatimatarrak eta Siriako Zengid leinua agintetik eraitsi zituena; XII. eta XIII. mendeetan Ekialde Hurbila gobernatu zuen.

 Historia 
Aiub eta Shirkuh anaiak soldaduak izan ziren, Zengid leinuaren zerbitzuan borrokatu zirenak; baina Aiuben seme Saladinek independentzia lortu zuen. 1171n, Al-Adid kalifa hil eta fatimatar kalifaldia amaitu zenean, Saladinek Egiptoko sultan izendatu zuen bere burua. Hamarkada bat borrokan igaro eta gero, 1183. urterako, Siria, iparraldeko Mesopotamia, Hiyaz, Yemen eta Iparraldeko Afrika egungo Tunisiaraino konkistatuak zituen. 1187an, Hattingo gudua eta gero, Jerusalemgo Erresuma Latindarraren gehiena ere okupatu zuen.

Saladin hil zenean, bere oinordekoak saiatu ziren lurraldeak atxikitzen. Hala ere, 1230eko hamarkadan, Siriako agintariek independentzia adierazi zuten. 1250ean, As-Salih Aiub hil zenean, jeneral mamelukoek Egipto hartu zuten, eta 1260an Mongolen Inperioa jabetu zen Alepoz. Azken printzerria, Hama, 1341ean galdu zuten.

Barneko ezinkonponduak zuzentzeko gai izan ez baziren ere, aiubtarrak administratzaile onak, merkatari abilak eta eraikitzaile trebeak izan ziren. Erlijioari dagokionez, gartsu eutsi zioten sunismoaren ortodoxiari, hiri nagusietan madrasa asko eraikiz.

 Erreferentziak 

 Kanpo estekak 

Kategoria:Gurutzadak
Kategoria:Kurduak
Kategoria:Erdi Aroko Afrikako estatuak
Kategoria:Erdi Aroko Asiako estatuak
Kategoria:Dinastia musulmanak
Kategoria:Ipar Afrikako historia
Kategoria:Desagertutako Afrikako herrialdeak